Държавен вестник, бр. 80, 2019 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  80
 
9.4 Възражение на Субекта/Отсрещната страна срещу Решение за временно прекратяване 
 
(i) Субектът или Отсрещната страна може да подаде възражение срещу Решението за 
временно прекратяване („Възражение”) до Комисаря по изпълнението в срок до тридесет 
(30) дни от датата на получаване или предполагаемо получаване на Решението за временно 
прекратяване съгласно описаното в Раздел III, Член 14.2). Възражението включва 
информация и аргументи защо въпреки доказателствата в подкрепа на Решението за 
временно прекратяване Субектът или Отсрещната страна и/или някое от Свързаните с нея 
лица, според случая, трябва да продължи да има право да стане Контрагент на Банката 
и/или да получи плащане във връзка с Проект на Банката, в зависимост от случая. 
Комисарят по изпълнението предава Възражението на CCO за отговор, ако има такъв, в 
предвиден срок. За избягване на съмнение, Възражението не спира разследването на CCO 
или Производството по прилагане на изискванията и Решението за временно прекратяване 
остава в сила докато Комисарят по изпълнението не произнесе своето решение, описано в 
Раздел III, Член 9.4(ii). 
 
(ii) Комисарят по изпълнението разглежда представената информация и аргументи, и 
произнася своето решение за това дали трябва да се прекрати или потвърди Решението за 
временно прекратяване в срок до тридесет (30) дни от датата на получаване на 
Възражението, и уведомява своевременно CCO и Субекта или Отсрещната страна и 
посочени Свързани с нея лица за това решение. Това решение не подлежи на обжалване. 
 
10. Действия по прилагане на изискванията и Действия по оповестяване 
 
10.1 Цел 
 
Действията по прилагане на изискванията и Действията по оповестяване са предназначени и имат 
за цел основно да подпомогнат Отсрещната страна и определени Свързани с нея лица да отстранят 
нередности в контролните или правоприлагащи функции, които може да са допринесли за 
настъпването на Забранена практика, и/или да намалят оперативния и репутационния риск за 
Банката при изпълнение на Проекти на Банката с Отсрещната страна и/или Нейно Свързано лице. 
 
10.2 Действия по прилагане на изискванията 
 
Действията по прилагане на изискванията включват едно или повече от следните: 
 
(i) Отхвърляне на предложение за възлагане на договор на Отсрещната страна във връзка с 
доставката на стоки, работи или услуги. 
 
(ii) Анулиране на част от финансирането на Банката, одобрено за Отсрещната страна, но 
все още не изплатено във връзка с договор за доставка на стоки, строителство или услуги. 
 
(iii) Порицание: официално писмо за порицаване действия на Отсрещната страна, с което 
тя се уведомява, че последващо нарушение може да доведе до по-тежка санкция. 
 
(iv) Отстраняване: Отсрещна страна и определени Свързани с нея лица са обявени за 
неотговорящи на условията за неопределен срок или за определен срок от време да станат 
Контрагент на Банката в нов Проект на Банката. 
 
(v) Неотстраняване под условие: Отсрещна страна и определени Свързани с нея лица 
трябва да спазват, за определен срок, определени корективни, превантивни или други 
мерки като условие за избягване на отстраняване. В случай че Отсрещната страна или 
определени Свързани с нея лица (ако има такива) не покажат, че спазват предписаните 
условия в предписаните срокове, отстраняването влиза автоматично в сила за предвидения 
в съответното решение срок.